SET เปิดเช้าร่วงกว่า 50 จุด คาดกังวลปัจจัยภายใน-นอก
SET เปิดเช้าร่วงกว่า 50 จุด คาดราคาน้ำมันร่วงแรง-ค่าเงินบาทอ่อนตัว ล่าสุด ณ เวลา 10.01 น. อยู่ที่ 1,452.70 จุด ลบ 51.61จุด หรือ 3.43% สูงสุด 1,453.55 จุด ต่ำสุด 1,450.87 จุด มูลค่าการซื้อขาย 6.90 ล้านบาท
10 ต.ค. 2559

ผู้สื่อข่าวรายงานว่า ดัชนีหุ้นไทยล่าสุด ณ เวลา 10.01 น. อยู่ที่ 1,452.70 จุด ลบ 51.61 จุด หรือ 3.43% สูงสุด 1,453.55 จุด ต่ำสุด 1,450.87 จุด มูลค่าการซื้อขาย 6.90 ล้านบาท
สำหรับปัจจัยที่ส่งผลให้ดัชนีปรับตัวลงแรงคาดว่าเป็นไปตามตลาดหุ้นต่างประเทศ รวมทั้งราคาน้ำมันดิบปรับตัวลงขณะที่ค่าเงินบาทอ่อนตัวลงในเช้าวันนี้
ขณะที่ บล.เคจีไอ (ประเทศไทย) วิเคราะห์ Set วันนี้แกว่งตัวลง ค่าเงินบาทอ่อนค่า 0.22% เช้านี้ ผนวกกับสัญญาณจากนักลงทุนต่างชาติที่กลับมาขายสุทธิเมื่อวันศุกร์และราคาน้ำมัน WTI ปรับฐานลง 2% น่าจะกดดันจิตวิทยาตลาดในระดับหนึ่ง ส่วนสหรัฐฯ รายงานตัวเลขจ้างงานก.ย.ต่ำกว่าคาด ขณะที่อัตราว่างงานสหรัฐฯ เพิ่มขึ้น ส่งผลให้สัญญาเฟดฟันด์ฟิวเจอร์เลื่อนการขึ้นดอกเบี้ยจากพ.ย. ไปเป็นธ.ค. ด้านหุ้นธนาคารเริ่มรายงานงบ Q3 ในสัปดาห์นี้
ด้าน บล.ฟินันเซีย ไซรัส วิเคราะห์ SET วันนี้แกว่งตัวผันผวนด้านลบ โดยวันศุกร์ที่ผ่านมาตัวเลขการจ้างงานของสหรัฐเดือนก.ย.เพิ่มขึ้น ทำให้นักลงทุนกังวลว่าเฟดจะขยับขึ้นดอกเบี้ย ขณะที่นักลงทุนบางส่วนจับตาดูการ debate ของว่าที่ประธานาธิบดีสหรัฐ  ส่วนราคาน้ำมันดิบในตลาดโลกเริ่มอ่อนลงจากแรงขายทำกำไร
10 อันดับหุ้นกดดัชนี

ที่มา ASPEN